Γιολάνδη Βισκόντι

Η Γιολάνδη Βισκόντι (1354 - 1386) από τον Οίκο των Βισκόντι ήταν κόρη του Γκαλεάτσο Β΄ κυρίου του Μιλάνου & της Παβίας και της Λευκής της Σαβοΐας. Ο πατέρας της κληροδότησε στη Γιολάνδη τις επαρχίες της Άλμπα, του Μοντόβι, του Τσεράσκο και του Ντεμόντε.

Βιογραφία
Έλαβε το όνομα της γιαγιάς της Γιολάντας Παλαιολογίνας, μητέρας της Λευκής της Σαβοΐας.

Σε ηλικία 13 ετών παντρεύτηκε με μια τεράστια προίκα τον Λάιονελ της Αμβέρσας δεύτερο γιο του Εδουάρδου Γ΄ της Αγγλίας και της Φιλίππης του Αινώ, o γάμος έγινε στην Σάντα Μαρία Ματζιόρε που έγινε αργότερα η Ντουόμο του Μιλάνου (28 Μαΐου 1368).[3] Οι εορταστικές εκδηλώσεις που ακολούθησαν ήταν τεράστιες και επιβλητικές. Το δείπνο περιείχε 30 πιάτα στη σειρά από κρέας και ψάρι όλα επιχρυσωμένα, ενώ οι προσκεκλημένοι έφεραν δώρα, όπως πανοπλίες, τόπια υφάσματος, άλογα, όπλα και κυνηγετικά σκυλιά. Στους ψηλούς προσκεκλημένους βρέθηκαν ο Τζόφρι Σώσερ, ο Πετράρχης, ο Τζων Φρουαζάρτ και ο Τζον Χοκγουντ. Ο γάμος κράτησε πολύ λίγο, καθώς σε πέντε μόλις μήνες ο Λάιονελ πέθανε αιφνίδια στην Άλμπα (17 Οκτωβρίου 1368) με υποψίες ότι δηλητηριάστηκε. Ο δούκας και η δούκισσα του Κλάρενς δεν απέκτησαν παιδιά.

Η Γιολάνδη παντρεύτηκε σε δεύτερο γάμο τον Όθωνα Γ΄ Παλαιολόγο μαρκήσιο του Μομφερράτου (στις 2 Αυγούστου 1377), αλλά και ο δεύτερος σύζυγος της σκοτώθηκε σε 16 μήνες στη μάχη της Πιατσέντσα χωρίς να αποκτήσουν παιδιά. Ο Όθων Γ΄ ήταν εξάδελφος της μητέρας της, της Λευκής της Σαβοΐας, καθώς ο πατέρας του Ιάκωβος Β΄ Παλαιολόγος και η μητέρα της Λευκής, η Γιολάντα Παλαιολογίνα, ήταν αδέλφια.

Έκανε τρίτο γάμο με τον εξάδελφό της Λουδοβίκο Βισκόντι, κύριο του Λόντι και της Πάρμας, γιο του θείου της Μπερναμπό Βισκόντι και της συζύγου του Βεατρίκης-Ρεγκίνας ντελα Σκάλα. Απέκτησαν έναν γιο τον Τζιοβάνι Βισκόντι που γεννήθηκε μετά το 1382. Η ιστορικός Μπάρμπαρα Τούχμαν αναφέρει ότι ο τρίτος της σύζυγος πολύ πιθανό να δολοφονήθηκε από τον αδελφό της.
Η Γιολάνδη πέθανε στην Παβία σε ηλικία 32 ετών (1386).

Οικογένεια
Παντρεύτηκε πρώτα το 1368 τον Λάιονελ (γιο του Εδουάρδου Γ΄ της Αγγλίας) δούκα του Κλάρενς, που είχε γεννηθεί στην Αμβέρσα. Τεσσερισήμισυ μήνες μετά αυτός απεβίωσε.

Το 1377 η Γιολάνδη έκανε δεύτερο γάμο, με τον εξάδελφο της μητέρας της Όθωνα Γ΄/Σεκοντότο Παλαιολόγο μαρκήσιο του Μομφερράτου. Αυτός απεβίωσε δεκαέξι μήνες μετά.

Η Γιολάνδη έκανε το 1381 τρίτο γάμο με τον εξάδελφό της Λουδοβίκο Βισκόντι (γιο του Μπερναμπό Βισκόντι) κύριο του Λόντι και είχε τέκνο:
 Τζιοβάννι γενν. μετά το 1382.

Πρόγονοι

Παραπομπές

Πηγές
 Bertelli, Sergio; Cardini, Franco; Zorzi, Elvira Garbero; Acanfora, Elisa; Chesne, Giuliana; Griffo, Daphiné; Fantoni, Marcello; Florescu, Ileana; Galli, Daniela Mignani (1986)
 Chisholm, Hugh, ed. (1911). "Visconti". Encyclopædia Britannica. 28 (11th ed.). Cambridge University Press.
 Coulton, G. G. (George Gordon) (1908). Chaucer and his England
 Effinger, J. R. (1907). "Chapter VI". Women of the Romance countries
 Field, Graham (30 June 2008). "Lionel Plantaganet"
 Hollway-Calthrop, Henry Calthrop (1907). Petrarch: his life and times
 Leese, T. Anna (1996). Blood Royal: Issue of the kings and queens of medieval England, 1066–1399 : the Normans and Plantagenets
 Waters, Robert Edmond Chester (1878). Genealogical memoirs of the extinct family of Chester of Chicheley their ancestors and descendants

Οίκος των Βισκόντι
Μαρκησίες του Μομφερράτου
Οίκος Παλαιολόγων του Μομφεράτου
Αγγλίδες κόμισσες